NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1828/2009

**1254a**

# S p o l o č n á s p r á v a

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre sociálne veci a bývanie o výsledku prerokovania vládneho návrhu zákona o správe daní (tlač 1254) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1674 z 22. októbra 2009 pridelilavládny návrh zákona o správe daní (tlač 1254) týmto výborom Národnej rady Slovenskej republiky :

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre verejnú správu a regionálny rozvoj
* Výboru Národnej rady Slovenskej republiky pre sociálne veci a bývanie

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona o správe daní (tlač 1254)

stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

- Výbor Národnej rady Slovenskej republiky pre sociálne veci a bývanie ( uzn. č. 292 zo dňa 26. novembra 2009)

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie, rozpočet a menu (uzn. č. 627 zo dňa 26. novembra 2009)

- Ústavnoprávny výbor Národnej rady Slovenskej republiky (uzn. č. 771 zo dňa 19.

 novembra 2009)

* Výbor Národnej rady Slovenskej republiky pre verejnú správu a regionálny rozvoj

(uzn. č. 327 zo dňa 26. novembra 2009)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

1. **K názvu návrhu zákona**

Na konci vládneho návrhu zákona sa pripájajú tieto slová: „(daňový poriadok) a o zmene a doplnení niektorých zákonov“.

Z dôvodu doplnenia článkov II až IV, ktorými sa menia a dopĺňajú zákon SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov, zákon č. 595/2003 Z. z. o dani z príjmov v znení neskorších predpisov a zákon č. 222/2004 Z. z. o dani z pridanej hodnoty v znení neskorších predpisov sa navrhuje zmeniť názov vládneho návrhu zákona.

**Výbor NR SR pre financie, rozpočet a menu**

 **Gestorský výbor odporúča schváliť.**

1. **K návrhu zákona**

Doterajšie znenie vládneho návrhu zákona sa označuje ako čl. I.

Ide o legislatívno-technickú úpravu z dôvodu doplnenia vládneho návrhu zákona o nové články.

**Výbor NR SR pre financie, rozpočet a menu**

 **Gestorský výbor odporúča schváliť.**

1. **K § 11**

V poznámke pod čiarou k odkazu 11 za slová „(Mimoriadne vydanie Ú. v. EÚ, kap. 9/zv. 1“ vložiť slová „;  Ú. v. EÚ L 264, 15.10.2003“ a slová „(ES) č. 2008/55“ nahradiť slovami „2008/55/ES“.

Legislatívno-technická úprava.

**Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **K § 16**

 V § 16 ods. 1 za slová „Ak osobitný predpis“ vložiť odkaz 1.

Precizuje sa navrhované znenie § 16 ods. 1, ktorý upravuje inštitút opravného daňového priznania a dodatočného daňového priznania, ktorý možno uplatniť, ak jednotlivé daňové predpisy neustanovujú inak.

**Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **K § 63**

 V § 63 ods. 3 písm. e) slovo „dobe“ nahradiť slovom „lehote“.

 Ide o legislatívno-technickú úpravu.

**Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **K § 88**

 V poznámke pod čiarou k odkazu 54 za slová „§ 151ma“ vložiť slová „ods.1“.

Ide o spresnenie odkazu v  nadväznosti na oznamovaciu povinnosť záložného veriteľa vyplývajúcu z § 151ma ods.1. Občianskeho zákonníka.

**Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **K § 99**

 V § 99 ods. 2 slová „§ 104“ nahradiť slovami „§106“.

 Oprava nesprávneho vnútorného odkazu.

**Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **K § 101**

 V § 101 ods. 2 slová „§ 102“ nahradiť slovami „§100“.

 Oprava nesprávneho vnútorného odkazu.

**Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **K § 128**

V § 128 ods. 2 v druhej vete za slová „výplatu vkladu“ vložiť slová „alebo jeho časti“.

Ide o významové precizovanie textácie druhej vety § 128 ods. 2 vo väzbe na znenie prvej vety tohto ustanovenia.

**Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

**Gestorský výbor odporúča schváliť.**

1. **K § 168**

 V doterajšom vládnom návrhu zákona sa vypúšťa §168.

Ide o legislatívno-technickú úpravu z dôvodu doplnenia vládneho návrhu zákona o nové články, a preto je potrebné upraviť účinnosť v samostatnom článku.

**Výbor NR SR pre financie, rozpočet a menu**

 **Gestorský výbor odporúča schváliť.**

1. **Nový bod**

Za čl. I sa dopĺňajú čl. II až V, ktoré znejú:

# „Čl. II

Zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení zákona Národnej rady Slovenskej republiky č. 165/1993 Z. z., zákona Národnej rady Slovenskej republiky
č. 253/1993 Z. z., zákona Národnej rady Slovenskej republiky č. 254/1993 Z. z., zákona Národnej rady Slovenskej republiky č. 172/1994 Z. z., zákona Národnej rady Slovenskej republiky č. 187/1994 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 367/1994 Z. z., zákona Národnej rady Slovenskej republiky č. 374/1994 Z. z., zákona Národnej rady Slovenskej republiky
č. 58/1995 Z. z., zákona Národnej rady Slovenskej republiky č. 146/1995 Z. z., zákona Národnej rady Slovenskej republiky č. 304/1995 Z. z., zákona Národnej rady Slovenskej republiky č. 386/1996 Z. z., zákona č. 12/1998 Z. z., zákona č. 219/1999 Z. z., zákona
č. 367/1999 Z. z., zákona č. 240/2000 Z. z., zákona č. 493/2001 Z. z., zákona č. 215/2002
Z. z., zákona č. 233/2002 Z. z., zákona č. 291/2002 Z. z., zákona č. 526/2002 Z. z., zákona
č. 114/2003 Z. z., zákona č. 609/2003 Z. z., zákona č. 191/2004 Z. z., zákona č. 215/2004
Z. z., zákona č. 350/2004 Z. z., zákona č. 443/2004 Z. z., zákona č. 523/2004 Z. z., zákona
č. 679/2004 Z. z., zákona č. 68/2005 Z. z., zákona č. 534/2005 Z. z., zákona č. 584/2005 Z. z., zákona č. 122/2006 Z. z., zákona č. 215/2007 Z. z., zákona č. 358/2007 Z. z., zákona
č. 289/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008
Z. z., zákona č. 83/2009 Z. z., zákona č. ...../2009 a zákona č. ...../2009 sa mení a dopĺňa takto:

1. V § 35 ods. 12 a 13 sa slová „písm. c) druhého, štvrtého, ôsmeho až desiateho bodu“ nahrádzajú slovami „písm. c) tretieho, piateho, deviateho až jedenásteho bodu“.

2. V § 35a ods. 1 sa slová „c) druhého, štvrtého, ôsmeho až desiateho bodu“ nahrádzajú slovami „písm. c) tretieho, piateho, deviateho až jedenásteho bodu“.

Nadväzne na ustanovenie kompetencií colným úradom na vykonávanie kontroly povinností súvisiacich s používaním elektronickej registračnej pokladnice (zákon č. .../2009 Z. z. schválený dňa 22. 10. 2009, tlač 1196) sa navrhuje spresniť, za aké porušenia ustanovených povinností sú colné orgány oprávnené ukladať pokuty.

3. V § 45 ods. 1 sa slová „rokov, v ktorom vznikla povinnosť podať daňové priznanie“ nahrádzajú slovami „rokov od konca roka, v ktorom vznikla povinnosť podať daňové priznanie, v ktorom bola táto daňová strata vykázaná“.

V ustanovení sa spresňuje lehota na zánik práva vyrubiť daň pre daňový subjekt, ktorý si uplatňuje daňovú stratu.

4. V § 47 odsek 6 znie:

„(6) Zamietnutie odvolania podľa odseku 5 sa písomne oznámi tomu, kto odvolanie podal; v takomto prípade sa rozhodnutie nevydáva.“.

Ustanovenie sa navrhuje upraviť z dôvodu, aby nedochádzalo k reťazeniu odvolacích konaní.

5. V § 51 ods. 1 úvodnej vete sa za slová „(§ 53 ods. 3)“ vkladajú slová „a rozhodnutia o námietke (§ 50 ods. 3)“.

Obnovovať konanie o námietke sa javí ako neefektívne vzhľadom na skutočnosť, že daňové konanie v čase podania námietky je už väčšinou v inom štádiu konania a samotné rozhodnutie o námietke nemá vplyv na daňovú

povinnosť.

6. § 110j sa dopĺňa odsekmi 4 až 6, ktoré znejú:

„(4) Fyzická osoba, ktorá nemala registračnú povinnosť podľa § 31 ods. 2 písm. a) v znení účinnom do 31. decembra 2009, je povinná požiadať správcu dane o registráciu podľa § 31 ods. 2 písm. a) v znení účinnom od 1. januára 2010 najneskôr do 28. februára 2010. Fyzická osoba, ktorá nemala oznamovaciu povinnosť podľa § 31 ods. 2 písm. b) v znení účinnom do 31. decembra 2009, je povinná splniť si oznamovaciu povinnosť podľa § 31 ods. 2 písm. b) v znení účinnom od 1. januára 2010 najneskôr do 28. februára 2010.

(5) Ak do 31. decembra 2009 nastala skutočnosť pre uplatnenie základnej úrokovej sadzby pri výpočte pokuty (§ 35 ods. 2), sankčného úroku (§ 35b ods. 2 a 6), úroku z odloženej sumy (§ 59 ods. 7), úroku (§ 60 ods. 2) a úroku (§ 63 ods. 6), po 31. decembri 2009 sa použije základná úroková sadzba podľa zákona účinného do 31. decembra 2009.

(6) Lehota na zánik práva vyrubiť daň ustanovená v § 45 ods. 1 v znení účinnom od 1. januára 2010 pre daňový subjekt, ktorý si uplatňuje odpočítavanie daňovej straty podľa osobitného predpisu11daf) v znení účinnom od 1. januára 2010 sa prvýkrát použije pri podaní daňového priznania, v ktorom sa vykáže daňová strata za zdaňovacie obdobie, ktoré skončí po 31. decembri 2009.“.

V záujme právnej istoty sa navrhujú prechodné ustanovenia k úpravám účinným od 1.1. 2010.

**Čl. III**

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z. a zákona č. ......./2009 Z. z. sa mení takto:

1. V § 35 ods. 6 sa slová „pätnásteho dňa každého mesiaca za predchádzajúci kalendárny mesiac“ nahrádzajú slovami „piatich dní“.

Mení sa lehota na odvod preddavkov na daň z príjmov zo závislej činnosti z dôvodu plynulého zabezpečenia zdrojov pre rozpočty miest a obcí.

**Čl. IV**

Zákon č. 222/2004 Z. z. o dani z pridanej hodnoty v znení zákona č. 350/2004 Z. z., zákona č. 651/2004 Z. z., zákona č. 340/2005 Z. z., zákona č. 523/2005 Z. z., zákona č. 656/2006 Z. z., zákona č. 215/2007 Z. z., zákona č. 593/2007 Z. z., zákona č. 378 /2008 Z. z., zákona č. 465/2008 Z. z., zákona č. 83/2009 Z. z., zákona č. 258 /2009 Z. z. a zákona
č. 471/2009 Z. z. sa mení a dopĺňa takto:

1. V § 49 ods. 7 sa vypúšťajú písmená a) a b).

Doterajšie písmená c) a d) sa označujú ako písmená a) a b).

Poznámka pod čiarou k odkazu 25 sa vypúšťa.

2. V § 49 sa vypúšťajú odseky 8 a 9 .

Doterajší odsek 10 sa označuje ako odsek 8.

3. Za § 85h sa vkladá § 85i, ktorý vrátane nadpisu znie:

„§ 85i

Prechodné ustanovenia k úpravám účinným od 1. januára 2010

(1) Na odpočítanie dane, ktorá sa vzťahuje na kúpu a nájom osobného automobilu registrovaného v kategórii M1, sa vzťahuje § 49 ods. 7 písm. a) a  § 49 ods. 8 a 9 v znení účinnom do 31. decembra 2009, ak zmluva o kúpe osobného automobilu registrovaného v kategórii M1 a zmluva o nájme osobného automobilu registrovaného v kategórii M1 bola uzavretá do 31. decembra 2009 a osobný automobil bol odovzdaný kupujúcemu alebo nájomcovi do 31. decembra 2009.

(2) Dodanie osobného automobilu registrovaného v kategórii M1 je oslobodené od dane, ak pri jeho nadobudnutí bolo vylúčené odpočítanie dane podľa § 49 ods. 7 písm. a) v znení účinnom do 31. decembra 2009.“.

Problematika týkajúca sa obmedzenia práva na odpočet dane je upravená v článku 176 smernice Rady 2006/112/ES o spoločnom systéme dane z pridanej hodnoty. Každý členský štát si na základe tohto článku mohol ponechať výnimky týkajúce sa obmedzenia práva na odpočet DPH pri určitých výdavkoch, ktoré tento členský štát uplatňoval ku dňu pristúpenia do Spoločenstva. Slovenská republika si po vstupe do EÚ ponechala zákaz odpočtu dane pri kúpe motorových vozidiel v kategórii M1.

Navrhuje sa vypustiť zákaz odpočítania DPH pri kúpe a nájme osobných automobilov patriacich do kategórie M1. Dôvodom je zrovnoprávnenie možnosti odpočítania DPH pri týchto automobiloch s možnosťou odpočítania DPH pri kúpe a nájme automobilov patriacich do kategórie N1.

Po zrušení zákazu odpočtu DPH na motorové vozidlá kategórie M1, Slovenská republika nebude môcť opätovne zaviesť toto obmedzenie.

**Čl. V**

Tento zákon nadobúda účinnosť 1. januára 2010 s výnimkou čl. I, ktorý nadobúda účinnosť 1. januára 2012.“.

**Výbor NR SR pre financie, rozpočet a menu**

 **Gestorský výbor odporúča schváliť.**

1. **Nový bod**

 V návrhu zákona doplniť nový čl., ktorý znie :

**ČI. ...**

Zákon č. 92/1991 Zb. o podmienkach prevodu majetku štátu na iné osoby v znení zákona č. 92/1992 Zb., zákona č. 264/1992 Zb., ústavného zákona č. 541/1992 Zb., zákona č. 544/1992 Zb., zákona Národnej rady Slovenskej republiky č. 17/1993 Z.z., zákona Národnej rady Slovenskej republiky č. 172/1993 Z.z., zákona Národnej rady Slovenskej republiky č. 278/1993 Z.z., zákona Národnej rady Slovenskej republiky č. 60/1994 Z.z., zákona Národnej rady Slovenskej republiky č. 172/1994 Z.z., zákona Národnej rady Slovenskej republiky č. 244/1994 Z.z., zákona Národnej rady Slovenskej republiky č. 369/1994 Z.z., zákona Národnej rady Slovenskej republiky č. 374/1994 Z.z., zákona Národnej rady Slovenskej republiky č. 190/1995 Z.z., zákona Národnej rady Slovenskej republiky č. 304/1995 Z.z., nálezu Ústavného súdu Slovenskej republiky č. 4/1996 Z.z., zákona Národnej rady Slovenskej republiky č. 56/1996 Z.z., zákona Národnej rady Slovenskej republiky č. 322/1996 Z.z., nálezu Ústavného súdu Slovenskej republiky č. 352/1996 Z.z., zákona č. 210/1997 Z.z., zákona č. 211/1997 Z.z., nálezu Ústavného súdu Slovenskej republiky č. 221/1998 Z.z., zákona č. 253/1999 Z.z., zákona č. 122/2000 Z.z., zákona č. 441/2000 Z.z., zákona č. 13/2002 Z.z., zákona č. 291/2002 Z.z., zákona č. 292/2002 Z.z., zákona č. 465/2002 Z.z., zákona č. 564/2003 Z.z., zákona č. 359/2004 Z.z., zákona č. 523/2004 Z.z., zákona č. 717/2004 Z.z., zákona č. 595/2006 Z.z. a zákona č. 160/2009 Z.z. sa mení takto:

V § 29 ods. 11 písm. a) v druhom bode sa slová „kalendárny rok predchádzajúci tomuto roku" nahrádzajú slovami „dva kalendárne roky predchádzajúce tomuto roku".

V nadväznosti na možnosť bezodplatne prevádzať na Fond národného majetku SR (ďalej len ako „fond“) cenné papiere od fyzických osôb, o ktoré nemajú tieto osoby záujem, je potrebné predĺžiť obdobie, za ktoré bude fond povinný uhradiť, resp. nahradiť poplatok za vedenie majetkového účtu. Touto zmenou sa zabezpečí väčší komfort pre občanov na rozhodnutie, či bezodplatne prevedú cenné papiere na fond, keďže rozhodnutie budú môcť realizovať až v roku 2010.

**Výbor NR SR pre financie, rozpočet a menu**

 **Gestorský výbor odporúča schváliť.**

1. **K prílohe:**

2. bod ZOZNAMU PREBERANÝCH PRÁVNYCH AKTOV EURÓPSKYCH SPOLOČENSTIEV A EURÓPSKEJ ÚNIE znie:

„2. Smernica Rady 77/799/EHS z 19. decembra 1977 o vzájomnej pomoci príslušných orgánov členských štátov v oblasti priamych daní a dane poistnej prémie (Mimoriadne vydanie Ú. v. EÚ, kap. 9/zv. 1; Ú. v. ES L 336, 27.12. 1977) v znení smernice Rady 79/1070/EHS zo 6. decembra 1979 (Mimoriadne vydanie Ú. v. EÚ, kap. 9/zv. 1; Ú. v. ES L 331, 27.12. 1979), smernice Rady 92/12/EHS z 25. februára 1992 (Mimoriadne vydanie Ú. v. EÚ, kap. 9/zv. 1; Ú. v. ES L 76, 23.3. 1992), smernice Rady 2003/93/ES zo 7. októbra 2003 (Mimoriadne vydanie Ú. v. EÚ, kap. 9/zv. 1; Ú. v. EÚ L 264, 15.10. 2003), smernice Rady 2004/56/ES z 21. apríla 2004 (Mimoriadne vydanie Ú. v. EÚ, kap. 9/zv. 2; Ú. v. EÚ L 127, 29.4. 2004), smernice Rady 2004/106/ES zo 16. novembra 2004 (Ú. v. EÚ L 359, 4.12. 2004) a smernice Rady 2006/98/ES z 20. novembra 2006 (Ú. v. EÚ L 363, 20.12. 2006).“

Legislatívno-technická úprava.

**Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,5,6,7,8,9,10,11,12,13 hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona o správe daní (tlač 1254) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča Národnej rade Slovenskej republiky**

vládny návrh zákona o správe daní (tlač 1254) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona o správe daní (tlač 1254a) bola schválená uznesením gestorského výboru č. 631 z  26. novembra 2009. Výbor určil poslanca **Michala Lukšu** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 26. novembra 2009

**Jozef B u r i a n, v.r.**

**predseda**

 **Výboru NR SR pre financie, rozpočet a menu**